Jean-Victor Poncelet

**Jean-Victor Poncelet**, nado en Metz o 1 de xullo de 1788 e finado en París o 22 de decembro de 1867, foi un matemático e enxeñeiro francés, autor de notables achegas que supuxeron a recuperación da xeometría proxectiva como unha disciplina matemática importante.

## Traxectoria 
Jean-Victor Poncelet naceu en Metz no ano 1788. Estudou na Escola Politécnica e na Academia Militar da súa cidade natal. Foi oficial do exército de Napoleón e participou na campaña contra Rusia; entre 1813 e 1814 estivo retido na prisión de Saratoff, despois de ser dado por morto durante a retirada de Moscova. Os seus descubrimentos matemáticos máis importantes, que haberían de renovar a xeometría proyectiva, foron xestados precisamente durante os anos de cativerio.

Ao volver a Francia, aproveitando os poucos intres libres que lle deixaban as súas funcións como enxeñeiro militar, dedicouse a pór por escrito e dar a coñecer os seus descubrimentos. En 1831 foi elixido membro da Academia de Ciencias, para ocupar a cadeira que o falecemento de Laplace deixara vacante, aínda que por razóns políticas tardou en aceptar o ofrecemento.

## Contribucións 
Débeselle fundamentalmente o importante principio de dualidade ou de Poncelet segundo o que:

En 1822 publicou o seu libro sobre xeometría proxectiva, de forma que unha serie de problemas dificilmente resolubles pola antiga xeometría das formas, eran agora facilmente resoltos aplicando os novos métodos. A xeometría proxectiva fúndase por completo sobre o que chamaba *un axioma de continuidade completamente simple*: se se toma un arco de círculo cortado en dous puntos por unha recta, se se despraza a recta, hai un momento en que xa non toca o arco do círculo máis que nun punto e un momento no que se sae do círculo, xa non o toca en ningún punto. O axioma de continuidade de Poncelet habilita a posibilidade de tratar o caso da tanxente como un caso extremo, é dicir, que non é que un dos puntos desapareza, senón que os dous puntos sempre existen, pero virtuais. Cando a recta sae totalmente do círculo, non é que os dous puntos desaparezan, sempre están alí, pero ambos son virtuais. É precisamente este axioma da continuidade o que permite organizar todo un sistema de proxeccións, denominado sistema proxectivo.

### Algunhas publicacións 
* *Traité des propriétés projectives des figures.* París (1822), 2 ed en 2 vols. 1862, 1865
* *Mémoire sur les roues hydrauliques verticais etc.* Metz 1826
* *Cours de mécanique appliquée aux machines.* Metz 1826
* *Théorie des effets mécaniques de la Turbine Fourneyron.* Metz 1838
* *Introduction à la mécanique industrielle.* Metz 1840

## Honras 
* É un dos 72 científicos que ten o seu nome inscrito na Torre Eiffel.

### Eponimia 
* O *Poncelet* é unidade obsoleta de potencia
* O premio Poncelet, desde 1868
; Xéneros
* (Epacridaceae) *Ponceletia* R.Br.
* (Poaceae) *Ponceletia* Thouars

## Notas 
## Véxase tamén 
### Bibliografía 
* Bell, Eric Amorne. *Men of mathematics*, Touchstone books
*  in Mémoires de l’Académie nationale de Metz 1870 (50e année / 1868-1869; 2e série) pp.&nbsp;101–159.
* 
* 
### Outros artigos 
* Teorema de Poncelet–Steiner
### Ligazóns externas 
* Obra dixitalizada de Poncelet, SICD Universidade de Estrasburgo
* Biografía estendida de Jean-Victor Poncelet